หวั่นน้ำมันผันผวน สั่งลุยเบิกงบลงทุน
ห่วงปัญหาอิหร่าน ทำให้เกิดซัพพลายช็อกในตลาดน้ำมัน กดดันราคาผันผวนและแพงขึ้น โต้งสั่งลุย
3 ก.พ. 2555

ห่วงปัญหาอิหร่าน ทำให้เกิดซัพพลายช็อกในตลาดน้ำมัน กดดันราคาผันผวนและแพงขึ้น โต้งสั่งลุย
นายทรงธรรม ปิ่นโต ผู้อำนวยการ สำนักเศรษฐกิจมหภาค ธนาคารแห่งประเทศไทย (ธปท.) กล่าวว่า กรณีที่สหรัฐและกลุ่มประเทศตะวันตกมีมติคว่ำบาตรประเทศอิหร่าน ซึ่งเป็นผู้ผลิตน้ำมันรายใหญ่ของโลก ด้วยวิธีลดการนำเข้าน้ำมันจากอิหร่านเพื่อกดดันให้ยุติโครงการนิวเคลียร์นั้น จะสร้างผลกระทบต่อราคาน้ำมันในตลาดโลกให้ผันผวนและมีผลให้ราคาน้ำมันปรับตัวสูงขึ้นในระยะสั้น เนื่องจากเกิดซัพพลายช็อก หรือการผลิตในตลาดน้ำมันสะดุดและอาจจะกระทบราคาน้ำมันในไทยด้วย 
ทั้งนี้ สมมติฐานราคาน้ำมันทั้งปี 2555 นี้ ธปท. คาดว่าจะเฉลี่ยอยู่ที่ประมาณกว่า 100 เหรียญสหรัฐต่อบาร์เรล ซึ่งต่ำกว่าปีก่อน เนื่องจากแรงกดดันเงินเฟ้อปีนี้ไม่สูงมากนัก 
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า แผนแม่บทในการบริหารจัดการน้ำจะต้องเดินหน้าต่อไป โดยมีงบประมาณลงทุนในโครงสร้างพื้นฐานกว่า 3.5 แสนล้านบาท และคาดว่าจะมีการเบิกจ่ายงบ ประมาณ 1.5 แสนล้านบาทภายในปีนี้ เพื่อพยุงเศรษฐกิจ